Hedda Berntsen

**Hedda Helene Berntsen** (født 1976) er en norsk tidligere alpinist, senere skicross-utøver og olympisk sølvmedaljevinner. Berntsen ble tildelt Egebergs Ærespris i 2010. I 2023 ble hun innlemmet Middlebury College Athletics Hall of Fame. Etter karrieren tok hun en Phd i idrettspsykologi ved Norges Idrettshøgskole. Berntsen jobber ved Universitetet i Sørøst-Norge.

## Karriere
### Telemarkskjøring
Berntsen fikk sitt internasjonale gjennombrudd i telemarkskjøring og vant norgesmesterskapet i klassisk i 1997, fikk sølv i kombinasjonen og bronse i storslalåm. Hun ble verdensmester i  VM i telemarkskjøring i 1997 i Meiringen i Sveits. Hun fikk bronsemedalje i kombinasjonen i samme mesterskap. Berntsen fikk to pallplasser i Val Thorens i sine første World Cup-renn i telemarkskjøring i 1997. I 1998 vant hun World Cup avslutningen i paralell Telemark i Deer Valley, USA. I 1995 kom hun på fjerdeplass i NM i telemarkskjøring₋ i Hemsedal, og fikk utmerkelsen «mester i hopp» for konkurransens lengste hopp.  

### Frikjøring
Berntsen vant nordisk mesterskap i frikjøring på Riksgränsen i Sverige i 1998, i alpinklassen. I 1997 ble fikk hun sølv i Nordisk mesterskap i frikjøring, i telemarksklassen. Hun har også kommet på pallen i NM i frikjøring i Hemsedal. 

### Alpint
Fra sesongen 1999/2000 deltok Berntsen i den alpine verdenscupen. Hun stilte nesten utelukkende i slalåm, og oppnådde åtte plasseringer blant de ti beste. De beste plasseringene er fire femteplasser som hun oppnådde mellom januar og november 2001. Hun deltok også i slalåm i vinter-OL 2002 i Salt Lake City, men kjørte ut og ble uplassert.

Alpinkarrièrens store høydepunkt kom i VM 2001 i St. Anton i Østerrike, der hun tok bronsemedalje i slalåm.

Hun fikk sølv i NM i slalåm i 2000, sølv i kombinasjonen i NM i 2000 og 2007, sølv i utfor NM i 2003.

### Kulekjøring
Berntsen tok sølv i NM i kulekjøring i 1999 og 2004. Hun har også en femteplass i parallellkulekjøring i Europacup renn fra Stryn i 1999.

### Skicross
Berntsen var konkurrerte også i skicross. I X-Games tok hun sølv i januar 2008.

I Vinter-OL 2010 i Vancouver deltok Berntsen i skicross. Både i åttendedelsfinalen, kvartfinalen og semifinalen var hun først over målstreken. I finalen ble hun kun slått av canadiske Ashleigh McIvor, og vant sølvmedaljen.

Berntsen vant sølv i X-games i 2012, hun har en World Cup-seier fra Les Contamines i 2009 og fire andreplasser (Les Contamines 2008, Sierra Nevada 2008, Val Malenco 2008, St. Johan 2011), og vant NM-gull i 2007 og 2011.

### Kabel Wakeboarding og Wakeski
Hun tok sølv i NM i Kabelwakeboarding i 2007 og 2008, vant «Kicker and Slider» konkurransen i NM i 2007 og 2008 (ikke offisiell NM gren), deltok også i IWWF world cup i København i 2008, og ble nummer tre i NM i Wakeski i 2008 på Norsjø kabelpark i herreklassen.

### Døds
Berntsen ble verdensmester i døds på Frognerbadet i august 2014. Hun ble den første verdensmesteren i kvinneklassen fra 10-meteren.

### World Pro Ski Tour
Hun debuterte på den amerikanske proff-touren i 2024. Hennes beste plassering var en fjerdeplass i Bear Valley, California i februar 2024.

### TV
Berntsen deltok i og vant den 16. sesongen av *[[Mesternes mester]]*, som ble spilt inn sommeren 2024 og sendt på NRK i 2025.

## Bibliografi
* 
* 

## Referanser


## Eksterne lenker
* 
* 
*  Hedda Helene Berntsen hos Norsk Idretts Æresgalleri
* 
*